Mohd Asri Zainul Abidin

Mohd Asri bin Zainul Abidin (Jawi: محمد عصري بن زين العابدين; lahèr 1 Januwari 1971), lebbi èkennal mènangka MAZA, panèka ulama', orèng sè ada'wah, pangarang bân Dosèn Islam dâri Malaysia. Salèrana samangkèn ajhâlâni jabadhân sè kaduwâ' mènangka Mufti Perlis sejjhâk 2 Fèbruari 2015."Asri starts work as Perlis mufti a second time – Bernama". The Malaysian Insider. 2 Februari 2015. Èarsipaghi ḍâri vèrsi aslina tangghâl 16 Februari 2015. Èaksès tangghâl 18-01-2026 Periode jabadhân sè partama panèka  dâri 1 Novèmber 2006 kantos 11 Novèmber 2008."Take non-Muslims in Islamic schools, former Perlis mufti proposes". The Malay Mail. 10 Oktober 2014. Èaksès tangghâl 18-01-2026

 Pendidikan 
Mohd Asri asakola è SMP-SMA aghâma Al-Irsyad è Seberang Perai, Penang, bân alanjut studina è Islamic College Klang. Salèrana narèma gellar sarjana ḍâlem bhâsa Arab bân Syariah, kalabân pojhiyân dâri Univèrsitas Yordania; master ḍâlem studi Islam dâri Univèrsitas Sains Malaysia (USM), bân PhD ḍâlem Islamic Revealed Knowledge and Heritage (Qurʾan and Sunnah studies) dâri Univèrsitas Islam Internasional Malaysia. Salèrana jhughân narèma lèma' gellar ḍâlem Hadis dâri India. Salèrana jhughân Fellowship è Oxford Centre for Islamic Studies, Univèrsitas Oxford, Inggris."Mohd Asri Zainul Abidin". Oxford Bibliographies. 27 Okt 2021. Èaksès tangghâl 18-01-2026

 Karir 
Buku-buku Mohd Asri aghâmbhâraghi kaprihatinanna ka apah sè èyangghep mènangka fanatisme ḍâlem mazhab (alirân fikih), kritik ka pamalsuwân Hadis, bân abâ'-jhubâ'i ka Syi'ah bân pan-bârâmpan praktèk Sufi. Salèrana ngagghep kabâdâ'ân ka'dinto ta' sajhâlân kalabân Islam sè “murni”, bân salèrana nyoro ummat Islam ghâbây abâli ka apah sè èyâkini mènangka pangajhârân Islam sè bhendâr. Salèrana serrèng ngala' sombher-sombher sè serrèng dhâddhi rujughân orèng-orèng madzhab Salafi, akadhi Ibnu Taimiyyah (w. 1328), khusussâ ḍâlem mas'alah kaodi'ân manossa bân hak asasi manossa, tor narèma ide-ide moderat dâri mazhab Salafi. Bhidhâ kalabân persèpsi sè masèttong Salafisme bân hal sè ghâli, konservatisme, bân èkstremisme è Tèmor Tengnga, khusussâ è Arab Saudi, Asri parcajâ ka mèrek Salafi “Sunnah Perlis”, sè ngajhâri kabèbasân dâri hal sè ghâli dâri madzhab sè nyoro ummat Islam ghâbây abâli langsung ka duwâ' sombher otama Islam dâlem mamarè mas'alah-mas'alah aghâma, panèka Al-Qur'an bân As-Sunnah.

Mohd Asri mongkèn konservatif ḍâlem bânnya'  aspèk ritual ka'aghâma'an, pan-bârâmpan argumènna ka hak-hak bâbinè',"Dr MAZA to Selangor Mufti: Quit Harping On About Caning Wives & Children". CoconutsKL. 28 Januari 2015. Èaksès tangghâl 18-01-2026 kabèbasân aghâdhui aghâma,"Kebebasan Beragama & Hak Menyatakan Akidah". Minda Tajdid. 12 Juli 2021. Èaksès tangghâl 18-01-2026"Forum Perpaduan Kaum & Agama". PROmediaTAJDID. 20 September 2020. Èaksès tangghâl 18-01-2026 bân ibâdâ ka'aghâma'an sabâgiyân rajâ èakoè mènangka progresif. Salèrana jhughân nyoro ummat Muslim Malaysia sopajâ ta' narèma Mazhab Syafi'i mènangka tong-sèttongnga sombher hokom, tapè lebbi narèma mazhab fikih laènna."Dr. Maza's Salafi-Styled Theocracy". Eurasiareview. 7 Maret 2020. Èaksès tangghâl 18-01-2026 Kabâdâ'ân ka'dinto asalla dâri apah sè èpakalowar sareng para ulama' è wilajâ Nusantara sè sabâgiyân rajâ noro' mazhab Syafi'i.

Maskè sangajâ mateptep tèngka apolitis, partai politik akadhi Organisasi Nasional Melayu Bersatu (UMNO) bân Partai Ka'adhilân Ra'yat (PKR) anḍi' pangaterro ka hal kesebbhut. Mènangka Mufti Perlis, salèrana nyebbaraghi pangajhârân “Sunnah Perlis”, vèrsi Salafi dâri agènda kabangkidhân bân rèformasi (islah bân tajdid), bân nasèhaddhâ ghâbây vèrsi Islam sè “murni” kalabân abâli langsung ka Al-Qur'an bân Sunnah tor aghentè'è tafsir madzhab.

 Sombher-sombher